2022年英國地方選舉

英國地方選舉喺2022年5月5號禮拜四舉行。依次選舉包括所有倫敦自治市鎮嘅議會，以及威爾士同蘇格蘭所有嘅地區議會。英格蘭嘅大多數席位對上一次選舉係喺2018年，而蘇格蘭同威爾士則喺2017年。北愛爾蘭議會嘅換屆選舉都喺呢一日舉行。

英格蘭

背景 
英格蘭大多數需要喺2022年選舉嘅席位，對上一次選舉係喺2018年。但亦都有例外情況，就係依段時間進行過邊界審查嘅地方議會。喺2018年嘅地方選舉入面，工黨搶走咗保守黨嘅選票而喺倫敦勝出，而保守黨就搶走咗英國獨立黨嘅選票從而喺英格蘭其他地區獲勝。但唔多議會喺上次選舉改變總體控制權。整體而言，英國獨立黨喺選舉前嘅243個席位，冇咗237個。根據英國廣播公司分析，結果反映咗工黨同保守黨「並駕齊驅」嘅全國政治局勢。

郡議會
郡議會選舉一般係每四年一次，對上一次選舉係喺2021年。郡議會係雙層級制地方政制架構嘅上層，其中，每個議會會另外將管轄地方再細分為唔同嘅區議會，並下放唔同職責。依啲地方選舉都係行簡單多數制，設有單議席或多議席選區。

本來所有郡議會喺2021年都要進行選舉。但係，由於可能要更改政制架構，由雙層級制改為單層級制，三個郡嘅議會選舉被推遲到2022年。政府已經宣布計劃喺依啲地方推行單層級制，但仍然等待國會批准。依啲郡議會將於5月舉行議會選舉。但如果單層級制喺2023年落實，當選嘅議員將會擔任一年嘅郡議員，然後過渡為四年嘅單層級制議員，期間唔使尋求連任。

倫敦自治市鎮 

倫敦32個所有行政自治市鎮嘅所有議會，都會喺2022年按照正常選舉時間表舉行選舉。其中，有25個自治市鎮將會按新選區邊界進行選舉，依啲地區對上一次進行選區邊界審查係2013年。

倫敦自治市鎮議會對上一次選舉係喺2018年。當時工黨喺倫敦地方選舉中贏得史上第二好嘅成績，而保守黨就贏得有史以來最少議席。

當年，工黨贏咗塔村區議會嘅總體控制權，而之前係懸峙議會。但係，選前工黨瞄準嘅班列特、灣斯禾夫同西敏市地方議會，工黨都唔能夠贏到控制權。

與此同時，自民黨從保守黨搶走咗泰晤士河畔金斯頓同泰晤士河畔列治文嘅議會控制權。

都會自治市鎮 
英格蘭有36個都會地區，佢哋屬於一級制地方政府系統。依啲地區當中有33個地方實行三分之一議席交錯任期制，即係每年都會選舉三分之一嘅議員，並會維持依個情況連續三年，但去到第四年就唔會進行選舉。依啲議會都會按照相同嘅時間表舉行選舉，其中包括2022年嘅選舉。伯明翰市議會自2018年起開始實行四年制選舉循環，因此2022年都會舉行一次選舉。

由於選區邊界更新，3個實行三分之一議席交錯任期制嘅地方，會喺2022年選出當地所有議員。唔計聖海倫斯議會，依啲地方將會恢復返三分之一交錯任期制嘅時間表，但聖海倫斯議會就由2022年開始，實行每四年一次全面議席選舉。由於武漢肺炎大爆發，部分地方嘅選區邊界審查已經被推遲到2023年。

原定於2022年舉行嘅利物浦選舉已被取消，並喺2023年開始，喺新規劃嘅選區邊界圖進行全面議席選舉。

選舉全部議席嘅地方

選舉三分之一議席嘅地方

區議會

選舉全部議席嘅地方 
部分每四年一次選舉全體所有議員嘅區議會，將會喺2022年舉行選舉。

另外，雖然 Gosport 通常將議員分成一半來進行選舉，但由於更新咗選區邊界，所有席位2022年都要進行選舉。St. Albans嘅情況都相似，一向實行三分之一議席選舉，但2022年都要進行所有席位嘅選舉。

選舉一半議席嘅地方 
以下係2022年要選舉一半議席嘅區議會。

選舉三分之一議席嘅地方 
以下係2022年要選舉三分之一議席嘅區議會。

單層級制地方

選舉全部議席嘅地方 
雷丁將會喺更新咗選區邊界圖選出所有議員。

選舉三分之一議席嘅地方 
以下係2022年要選舉三分之一議席嘅單層級制議會。

倫敦城法團 
政務議事廳係倫敦金融城法團嘅主要決策機構，管理倫敦金融城。100名議員係從25個選區入面選出。選舉原定於2021年3月18號舉行，但由武漢肺炎大爆發被推遲到2022年3月23號。

市長 
英格蘭將會有六個地方同一個都會要進行市長選舉。

合併政府 

地方政府

公投 
碧仙桃將會舉行公投決定要唔要廢除市長職位。

北愛爾蘭

北愛爾蘭議會 
北愛爾蘭議會下一次選舉要喺2022年5月5號或之前舉行。

蘇格蘭

地方議會 
蘇格蘭所有32個地方議會嘅所有議席都要舉行選舉。蘇格蘭嘅地方選舉係實行單一可轉移票制，令每個政黨贏得嘅席位數量更能反映佢哋嘅選票比例。因此，蘇格蘭嘅地方選舉往往導致懸峙議會，地方當局由少數派或者聯合政府管理。

威爾士

地方議會 
威爾士將會為所有22個地方議會嘅所有議員，同埋所有社區議會嘅議席舉行選舉。喺所有22個議會入面，選舉將會喺新嘅選區邊界下進行。依次將會係威爾士當地嘅議會，第一次可以選擇使用現行嘅簡單多數制，或者比例單一可轉移票制進行投票。

2022年選舉
英國選舉